Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1) **Republika Slovenija, Urad Vlade RS za komuniciranje, Gregorčičeva ulica 25, 1000 Ljubljana** objavljaprosto strokovno-tehnično delovno mesto za določen čas 12 (dvanajst) mesecev z možnostjo podaljšanja, in sicer:

**snemalec V (šifra DM 195)**

**v Oddelku za odnose z mediji (OM) v Sektorju za vladno komuniciranje.**

Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:

* srednje tehniško in drugo strokovno izobraževanje / srednja strokovna izobrazba, srednje splošno izobraževanje / srednja splošna izobrazba,
* 6 (šest) mesecev delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge delovnega mesta so:

* priprava podatkov in sodelovanje pri zagotavljanju informacij z delovnega področja;
* opravljanje administrativnih tehničnih nalog z delovnega področja;
* avdio-video snemanje in neposredni prenos dogodkov v studiu in na terenu;
* multimedijska produkcija in post produkcija vsebin / obdelovanje in montaža video vsebin;
* tehnična izvedba AVK novinarskih konferenc in drugih vladnih dogodkov;
* urejanje dokumentacije in arhiviranje avdio-video gradiv;
* sodelovanje pri pripravi enostavnejših analiz, poročil in strokovnih gradiv;
* priprava avdio-video vsebin za klasične in digitalne komunikacijske kanale in orodja organa in Vlade RS;
* druge naloge, povezane z delovnim mestom.

**Prednost pri izbiri bodo imeli kandidati z delovnimi izkušnjami s področja fotografiranja dogodkov in obdelave fotografij.**

**Kandidati ob prijavi predložijo svoj portfelj video in foto izdelkov (vsaj 5 kratkih klipov in vsaj 5 fotografij) tako, da jih objavijo na svoji spletni strani (če jo imajo) in v prijavi navedejo povezavo/podatke za dostop, ali pa jih naložijo na WeTransfer in navedejo povezavo.**

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Z izbranim kandidatom bo sklenjena pogodba o zaposlitvi za določen čas 12 (dvanajstih) mesecev z možnostjo podaljšanja, s polnim delovnim časom in 3 (tri) mesečnim poskusnim delom. Izbrani kandidat bo delo opravljal v uradnih prostorih Republika Slovenija, Urad Vlade RS za komuniciranje, Gregorčičeva ulica 25, 1000 Ljubljana, oziroma v drugih uradnih prostorih urad ter na terenu.

Kandidati pošljejo prijavo v pisni obliki na priloženem obrazcu **"Vloga za zaposlitev**", v zaprti ovojnici, na naslov Urad Vlade Republike Slovenije za komuniciranje**, Gregorčičeva 25, 1000 Ljubljana**, z označbo **"DM 195 – snemalec"** na spodnji levi oz. zadnji strani ovojnice,in sicer **v roku 9 (devet) dni (zadnji dan prijave je 19. 5. 2023)** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **kadrovska.ukom@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Andreja Šonc Simčič, vodja Oddelka za odnose z mediji, tel. št. 01 478 26 62.

Informacije o izvedbi javne objave: Igor Petrović, Služba za splošne zadeve, tel. št. 01 478 2625.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Številka: 110-8/2023/2

Datum: 9. 5. 2023

Petra Bezjak Cirman

direktorica

po pooblastilu št. 100-31/2010/148:

mag. Valerija Obu

vodja kadrovskega poslovanja